钦定古今图书集成/历象汇编/岁功典/第018卷 > 辽
## 钦定古今图书集成/历象汇编/岁功典/第018卷 > 辽

辽以立春日，皇帝御殿进酒，戴胜始亲执杖，鞭土牛，
赐百官茶酒。

按《辽史礼志》。立春仪。皇帝出。就内殿拜先帝御容。北
南臣僚丹墀内合班再拜可矮。以上入殿赐坐，帝
进御容酒，陪位并侍立，皆再拜。一进酒臣僚下殿，左
右相向立。皇帝戴幡胜等第赐幡胜。臣僚簪毕，皇帝
于土牛前上香，三奠酒，不拜。教坊动乐，侍仪使跪进
彩杖，皇帝鞭土牛，《可矮》。以上北南臣僚丹墀内合
班跪左膝受彩杖，直起再拜。赞“各祗候司辰报春至”，
鞭土牛三匝，矮“鞭止。引节度使以上上殿撒谷豆、
击土牛撒谷豆许众夺之。”臣僚依位坐，酒两行，春盘
入。酒三行毕，行茶皆起，礼毕。